२०७३ मंसिर ११ गते रणबहादुरले पाकिस्तानमा रहेका भाइलाई फोन लगाए । उताबाट आएको आबाज सुन्दा उनको मनमा चिसो पस्यो । किनकी त्यो आबाज भाइको थिएन । अघिल्ला दुईदिन भाइको नम्बरमा फोन गर्दा लागेको थिएन । तीन दिनपछि फोन त लाग्यो तर उठाउने भाइ थिएन अरु कोही बोलिरहेको थियो । ‘तपाईं को बोल्नु भएको रु,’ आश्चर्य मिश्रित स्वरमा रणबहादुरले सोधे । ‘म नरेन्द्रको सालो हुँ,’ आफ्नो नाम अब्दुल अली बताउने व्यक्तिले भन्यो । ‘फोन भिनाजुलाई दिनु न,’ रणबहादुरले भने ।
